
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 215
                                                            din 28 septembrie 2023
privind însușirea de către Consiliul Local Sighișoara a unei propuneri de cumpărare a unui teren aflat în proprietatea privată a Municipiului Sighișoara și aprobarea inițierii vânzării acestuia

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 30.243/11.09.2023 şi la Consiliul Local Sighișoara cu nr. 31.485/21.09.2023, de referatul de aprobare, înregistrat cu nr. 30.245/11.09.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere cererea, înregistrată la Municipiul Sighișoara cu nr. 17.953/16.05.2023, prin care numiții Wulkesch Reinhold Otto și Wulkesch Judith, ambii având cetățenie română și germană, în calitate de proprietari ai casei de locuit situate în Sighișoara, str. Andrei Mureșanu, nr. 32, jud. Mureș și concesionari ai terenului aferent acesteia în suprafață de 440 mp., pe care și au edificată casa de locuit, proprietate personală, (suprafață pentru care au solicitat trecerea în proprietate, în baza legii fondului funciar, cu modificările și completările ulterioare, înregistrată cu nr. 50.983/20.12.2022) solicită vânzarea sau închirierea terenului învecinat având categoria de fâneață, în suprafață de 829 mp., identificat în C.F. nr. 56069 Sighișoara, arătând, în motivarea cererii, faptul că terenul este neutilizat și neîntreținut, constituind delimitarea dintre terenul aferent casei și pădurea din apropriere și că întreținerea terenului se va face prin stârpirea buruienilor, cosirea periodică a ierbii și plantarea pomilor ornamentali și fructiferi, cu scopul realizării unei priveliști agreabile, facilitarea accesului către pădurea din apropiere și alinierea acestuia din acest punct de vedere cu cele ale vecinilor, solicitare menținută și prin cererea înregistrată la Municipiul Sighișoara cu nr. 25.091/20.07.2023, prin care solicitanții revin cu precizarea că doresc cumpărarea terenului învecinat proprietății dânșilor, menționând intenția lor de participare la licitație;

  Având în vedere că terenul solicitat spre cumpărare, situat în Sighișoara, jud. Mureș, evidențiat în C.F. nr. 56069 Sighișoara, sub nr. cad. 56069 și având categoria de folosință fâneață, nu face obiectul vreunui contract de închiriere, este învecinat terenului destinat construirii unei locuințe, înscris în C.F. nr. 52624, sub nr. top. 3343/2/14, care face obiectul contractului de concesiune  cu nr. 1/1645/201/5853/01.03.2013, încheiat între Municipiul Sighișoara, în calitate de concedent și Wulkesch Judith căsătorită cu Wulkesch Reinhold Otto, în calitate de concesionari, teren pe care este edificată o casă de locuit, proprietatea concesionarilor, înscrisă în C.F. nr. 52624, sub nr. top. 3343/2/14-C1;  

Având în vedere că terenul, situat în Sighișoara, jud. Mureș, evidențiat în C.F. nr. 56069 Sighișoara, sub nr. cad. 56069, este proprietatea Municipiului Sighișoara – domeniul privat, fiind înscris în inventarul Municipiului Sighișoara sub nr. de inventar 51.245, ca aparținând domeniului privat; 

Având în vedere faptul că pentru vânzarea terenului intravilan, având categoria de fâneață, în suprafață de 829 mp., identificat în C.F. nr. 56069 Sighișoara (nr. C.F. vechi: 11725, nr. cad. vechi: 1852, nr. top.: 3343/2/1/11), sub nr. cad. 56069, este necesară aplicarea procedurii de vânzare prin licitație publică, potrivit prevederilor art. 363 alin. (1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, și cele ale Regulamentului de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu referire la modalitățile de exercitare a dreptului de proprietate privată;

Având în vedere prevederile art. 555 și următoarele din Legea nr. 287/2009 privind Codul civil, republicat, cu modificările şi completările ulterioare;

Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 30.244/11.09.2023, prin care se propune însușirea de către Consiliul Local Sighișoara a unei propuneri de cumpărare a unui teren aflat în proprietatea privată a Municipiului Sighișoara și aprobarea inițierii vânzării acestuia;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (2) şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu completările și modificările şi ulterioare,

H O T Ă R Ă Ş T E:

Art. 1. Se însușește propunerea de cumpărare formulată de numiții Wulkesch Reinhold Otto și Wulkesch Judith, înregistrată la Municipiul Sighișoara cu nr. 25.091/20.07.2023, pentru terenul intravilan, în suprafață de 829 mp., situat în Sighișoara, jud. Mureș, înscris în C.F. nr. 56069 (nr. C.F. vechi: 11725), nr. cad. 56069 (nr. cad. vechi 1852), nr. top. 3343/2/1/11, cu categoria de folosință fâneață.

Art. 2. Se aprobă inițierea vânzării prin licitație publică a terenului intravilan, proprietate privată a Municipiului Sighișoara, în suprafață de 829 mp., situat în Sighișoara, jud. Mureș, înscris în C.F. nr. 56069 (nr. C.F. vechi: 11725), nr. cad. 56069 (nr. cad. vechi 1852), nr. top. 3343/2/1/11, cu categoria de folosință fâneață.

Art. 3. Pentru determinarea prețului de pornire la licitație în vederea vânzării terenului mai sus individualizat, se va proceda la demararea procedurilor necesare pentru achiziția de servicii având ca obiect întocmirea de către un evaluator autorizat, în condiţiile legii, a unui raport de evaluare pentru teren.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Direcția Arhitect Șef,  Arhitectul Șef și Biroul Buget, Contabilitate, Salarizare – Direcția Economică din cadrul Municipiului Sighişoara.

Art. 5. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

      Moiseș Florian Dan            
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Arhitectul Șef;

  1 ex. Direcţia Arhitect Șef;

  3 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic.

13 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 215/28.09.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


